CSL เผย Q3/58 พลิกกำไร หลังบริษัทคุมต้นทุนได้ดี
CSL เผย Q3/58 พลิกกำไร หลังบริษัทคุมต้นทุนได้ดี โดยงบฯ Q3/58 มีกำไรสุทธิ 85.96 ลบ. จากปีก่อนที่ขาดทุน 464.35 ลบ. ขณะที่ งวด 9 เดือนมีกำไรสุทธิ 248.21 ลบ. เทียบจากช่วงเดียวกันปีก่อนที่ขาดทุนสุทธิ 245.66 ลบ.
5 พ.ย. 2558

บริษัท ซีเอส ล็อกซอินโฟ จำกัด (มหาชน) หรือ CSL รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 85.96 ล้านบาท หรือมีกำไรสุทธิ 0.14 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 464.35 ล้านบาท หรือขาดทุนสุทธิ 0.78 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 248.21 ล้านบาท หรือ 0.42 บาทต่อหุ้น เทียบจากช่วงเดียวกันของปีก่อนที่มีขาดทุนสุทธิ 245.66 ล้านบาท หรือ 0.41 บาทต่อหุ้น
โดยผลการดำเนินงานงวด 3 เดือนที่พลิกมีกำไร เนื่องจากการบริหารจัดการต้นทุนที่มีประสิทธิภาพ และการควบคุมค่าใช้จ่ายของธุรกิจสื่อโฆษณาผ่านสมุดโทรศัพท์หน้าเหลือง (YellowPages) และธุรกิจการให้บริการข้อมูลด้วยเสียงทางโทรศัพท์และการบริการเสริมบนโทรศัพท์เคลื่อนที่ (Voice Info Services &amp; Mobile Content) เพื่อให้สอดคล้องกับรายได้ที่ลดลง